Без обзира што се у Тиберијасу налазила његова жена Ешива, Ремон није хтео да безглаво појури у помоћ. Штавише, саветовао је Гаја Лизињанског да одустане од напада. Међутим, ови предлози су наишли на страховите увреде од стране Жерара од Ришфоа и Ренеа од Шатијона који су га називали кукавицом. Гај је на крају послушао њихов савет. Резултат је велика крсташка погибија у бици код Хитина. У бици је уништена целокупна хришћанска армија у Светој земљи. Већ сутрадан (5. јул) Тиберијас се предао.